CELEX: 32006D0058
Language: lt
Date: 1138060800000
Title: 2006/58/EB: 2006 m. sausio 24 d.  Komisijos sprendimas, leidžiantis pateikti į rinką ruginę duoną, į kurią įdėta fitosterolių (fitostanolių), kaip naują maisto produktą arba naujus maisto produktų komponentus pagal Europos Parlamento ir Tarybos reglamentą (EB) Nr. 258/97  (pranešta dokumentu Nr. C(2006) 42)   (Tekstas svarbus EEE)

3.2.2006   
            
            
               LT
            
            
               Europos Sąjungos oficialusis leidinys
            
            
               L 31/18
            
         
      KOMISIJOS SPRENDIMAS
   
   2006 m. sausio 24 d.
   leidžiantis pateikti į rinką ruginę duoną, į kurią įdėta fitosterolių (fitostanolių), kaip naują maisto produktą arba naujus maisto produktų komponentus pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2006) 42)
   (autentiški tik tekstai suomių ir švedų kalbomis)
   (Tekstas svarbus EEE)
   (2006/58/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2001 m. rugsėjo 24 d. bendrovė „Pharmaconsult Oy Ltd.“ (buvusi bendrovė „MultiBene Health Oy Ltd.“) pateikė kompetentingoms Suomijos valdžios institucijoms prašymą pateikti į rinką fitosterolius.
            
         
               (2)
            
            
               2002 m. sausio 17 d. kompetentingos Suomijos valdžios institucijos pateikė savo pradinę įvertinimo ataskaitą.
            
         
               (3)
            
            
               Savo pradinėje įvertinimo ataskaitoje kompetentinga Suomijos maisto produktų įvertinimo įstaiga padarė išvadą, kad fitosteroliai (stanoliai) yra saugūs ir tinka vartoti žmonėms.
            
         
               (4)
            
            
               2002 m. kovo 5 d. Komisija perdavė šią pradinę įvertinimo ataskaitą visoms valstybėms narėms.
            
         
               (5)
            
            
               Per 60 dienų laikotarpį, numatytą Reglamento 6 straipsnio 4 dalyje, remiantis joje nurodyta sąlyga dėl šio produkto pateikimo į rinką buvo pareikšti pagrįsti prieštaravimai.
            
         
               (6)
            
            
               Maisto produktų mokslinis komitetas (MPMK) savo 2002 m. rugsėjo 26 d. nuomonėje „Bendras požiūris į ilgalaikes pasekmes vartojant padidintus fitosterolių iš daugeriopų mitybos šaltinių kiekius, akcentuojant beta-karotino poveikį“ nurodė, kad nėra įrodymų, patvirtinančių, kad gaunama daugiau naudos suvartojant daugiau kaip 3 g per dieną ir, kad dideli kiekiai gali sukelti nepageidaujamą poveikį, todėl būtų išmintinga nevartoti augalų sterolio daugiau kaip 3 g per dieną.
            
         
               (7)
            
            
               Be to, MPMK savo 2003 m. balandžio 4 d. nuomonėje dėl bendrovės „MultiBene“ paraiškos patvirtinti maisto produktus, kuriuose yra augalų sterolio, dar kartą išreiškė savo susirūpinimą dėl vartojant įvairius maisto produktus, į kuriuos įdėta fitosterolių, gaunamo bendro šių medžiagų kiekio. Tačiau tuo pačiu MPMK patvirtino, kad naudoti fitosterolius įvairiuose kepiniuose yra saugu.
            
         
               (8)
            
            
               Todėl, atsižvelgdama į susirūpinimą dėl bendro iš įvairių produktų gaunamo fitosterolių ir (arba) fitostanolių kiekio, bendrovė „Pharmaconsult Oy“ sutiko teikti prašymą ne dėl kepinių apskritai, o tik dėl ruginės duonos.
            
         
               (9)
            
            
               2004 m. kovo 31 d. Komisijos reglamentu (EB) Nr. 608/2004 dėl maisto produktų ir maisto ingredientų, į kuriuos įdėta fitosterolių, fitosterolių esterių, fitostanolių ir (arba) fitostanolių esterių, ženklinimo (2) užtikrinama, kad vartotojai gaus reikiamą informaciją, taip siekiant išvengti per didelio pridedamų fitosterolių kiekio.
            
         
               (10)
            
            
               Maisto grandinės ir gyvūnų sveikatos nuolatinis komitetas nepateikė palankios nuomonės šiuo klausimu. Todėl 2005 m. rugpjūčio 22 d. Komisija perdavė pasiūlymą Tarybai pagal Tarybos sprendimo 1999/468/EB (3) 5 straipsnio 4 dalį, paprašydama Tarybos priimti sprendimą per tris mėnesius.
            
         
               (11)
            
            
               Tačiau Taryba nepriėmė sprendimo per nustatytą laiką. Dabar sprendimą turėtų priimti Komisija,
            
         PRIĖMĖ ŠĮ SPRENDIMĄ:
   1 straipsnis
   I priede aprašyti maisto produktai ir maisto produktų ingredientai, į kuriuos įdėta II priede apibrėžtų fitosterolių (fitostanolių) (toliau – produktai), gali būti pateikiami į Bendrijos rinką.
   2 straipsnis
   Produktai teikiami tokio pavidalo, kad būtų galima lengvai dalyti į porcijas, kuriose būtų arba ne daugiau kaip 3 g (1 porcijos per dieną atveju), arba ne daugiau kaip 1 g (3 porcijų per dieną atveju) pridėtų fitosterolių (fitostanolių).
   3 straipsnis
   Šis Sprendimas skiriamas bendrovei „Pharmaconsult Oy“, Riippakoivunkuja 5, FIN-02130 Espoo.
   
      Priimta Briuselyje, 2006 m. sausio 24 d.
      
         
            Komisijos vardu
         
         Markos KYPRIANOU
         
         
            Komisijos narys
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      (2)  OL L 97, 2004 4 1, p. 44.
   
      (3)  OL L 184, 1999 7 17, p. 23.
   
      I PRIEDAS
      1 STRAIPSNYJE NURODYTI PRODUKTAI
      
         Ruginė duona, kurios miltų sudėtyje yra daugiau arba 50 % rugių (nesijotų rugių miltų, sveikų ir eižėtų rugių grūdų ir rugių dribsnių) ir mažiau arba 30 % kviečių; ir įdėta mažiau arba 4 % cukraus, tačiau nėra įdėta riebalų.
   
   
      II PRIEDAS
      FITOSTEROLIŲ IR FITOSTANOLIŲ, SKIRTŲ DĖTI Į MAISTO PRODUKTUS IR MAISTO PRODUKTŲ INGREDIENTUS, SPECIFIKACIJOS
      Apibrėžimas:
      Fitosteroliai ir fitostanoliai yra iš augalų ekstrahuoti steroliai ir stanoliai, galintys būti laisvųjų sterolių ir stanolių pavidalo ar esterifikuoti su maistinėmis riebalų rūgštimis.
      Sudėtis (tiriant dujų chromatografiją liepsnos jonizacijos detektoriumi ar ekvivalentišku metodu):
      
                   
               
               
                  < 80 % beta sitisterolio
               
            
                   
               
               
                  < 15 % beta sitostanolio
               
            
                   
               
               
                  < 40 % kampesterolio
               
            
                   
               
               
                  < 5 % kampestanolio
               
            
                   
               
               
                  < 30 % stigmasterolio
               
            
                   
               
               
                  < 3 % brasikasterolio
               
            
                   
               
               
                  < 3 % kitų sterolių (stanolių).
               
            Tarša/grynumas (tiriant dujų chromatografiją liepsnos jonizacijos detektoriumi ar ekvivalentišku metodu):
      Iš kitų šaltinių nei maistiniai augaliniai aliejai ekstrahuoti fitosteroliai ir fitostanoliai neturi būti užteršti, jų grynumas turi būti daugiau kaip 99 %.